ᱯᱚᱥᱴᱯᱟᱨᱴᱚᱢ ᱵᱽᱞᱤᱰᱤᱝ

ᱜᱤᱫᱽᱨᱟᱹ ᱟᱬᱜᱚ ᱛᱟᱭᱚᱢ ᱢᱟᱭᱟᱢ ᱞᱤᱸᱡᱤᱜ ᱫᱚ ᱤᱝᱞᱤᱥ ᱯᱟᱹᱨᱥᱤ ᱛᱮ ᱯᱚᱥᱴᱯᱟᱨᱴᱚᱢ ᱵᱽᱞᱤᱰᱤᱝ (Postpartum bleeding) ᱟᱨᱵᱟᱝ ᱯᱚᱥᱴ ᱯᱟᱨᱴᱚᱢ ᱦᱚᱢᱨᱮᱡᱽ ( postpartum hemorrhage) ᱠᱚ ᱢᱮᱛᱟᱜ ᱠᱟᱱᱟ, ᱡᱟᱦᱟᱸ ᱫᱚ ᱠᱷᱟᱴᱚ ᱛᱮ ᱯᱤᱹᱯᱤᱹᱮᱪᱹ (PPH) ᱦᱚᱸ ᱠᱚ ᱢᱮᱛᱟᱜ ᱠᱟᱱᱟ ᱾ ᱜᱤᱫᱽᱨᱟᱹ ᱡᱟᱱᱟᱢ ᱮᱱ ᱛᱟᱭᱚᱢ ᱒᱔ ᱴᱟᱬᱟᱝ (hour) ᱵᱷᱤᱛᱤᱨ ᱨᱮ ᱡᱩᱫᱤ ᱕᱐᱐ ᱢᱤᱞᱤ ᱠᱷᱚᱱ ᱰᱮᱦᱮᱨ ᱟᱨᱵᱟᱝ ᱑᱐᱐᱐ ᱢᱤᱞᱤ ᱢᱟᱭᱟᱢ ᱠᱤᱸᱡᱤ ᱞᱮᱱ ᱠᱷᱟᱱ ᱱᱚᱶᱟ ᱫᱚ ᱯᱚᱥᱴᱯᱟᱨᱴᱚᱢ ᱵᱽᱞᱤᱰᱤᱝ ᱠᱚ ᱧᱩᱛᱩᱢᱟᱜ ᱠᱟᱱᱟ ᱾ ᱟᱨ ᱛᱤᱢᱤᱱ ᱜᱟᱱ ᱦᱚᱲ ᱠᱚᱣᱟᱜ ᱠᱟᱛᱷᱟ ᱞᱮᱠᱟᱛᱮ ᱨᱩᱜᱤ ᱭᱟᱜ ᱠᱚᱢ ᱢᱟᱭᱟᱢ ᱟᱨ ᱪᱤᱱᱦᱟᱹ ᱛᱟᱦᱮᱸᱱ ᱞᱟᱹᱠᱛᱤ ᱾ ᱾ ᱱᱚᱶᱟ ᱨᱮᱱᱟᱜ ᱪᱤᱱᱷᱟᱹ ᱵᱟᱝᱢᱟ ᱪᱤᱱᱦᱟᱹᱣ ᱫᱚ ᱠᱚᱲᱟᱢ ᱵᱟᱹᱲᱫᱤ ᱫᱷᱩᱠ ᱫᱷᱩᱠᱚᱜ (ᱴᱟᱠᱤᱠᱟᱨᱰᱤᱭᱟ), ᱛᱤᱸᱜᱩ ᱞᱮᱱᱠᱷᱟᱱ ᱵᱷᱤᱱᱫᱹᱲᱚᱜ ᱞᱮᱠᱟᱢ ᱵᱩᱡᱷᱟᱣ ᱟᱨ ᱥᱟᱦᱮᱫ ᱦᱚᱨᱚᱵᱚᱨᱚᱜ ᱮᱢᱟᱱ ᱠᱚ ᱾ ᱟᱹᱰᱤ ᱰᱮᱦᱮᱴ ᱢᱟᱭᱟᱢ ᱞᱤᱸᱡᱤ ᱞᱮᱱ ᱠᱷᱟᱱ ᱨᱩᱜᱤ ᱨᱮᱭᱟᱲ ᱮ ᱵᱩᱡᱷᱟᱹᱣᱟ, ᱢᱟᱭᱟᱢ ᱯᱨᱮᱥᱚᱨ (blood pressure) ᱠᱚᱢᱚᱜᱼᱟ ᱟᱨ ᱡᱷᱤᱢ ᱡᱷᱤᱢ ᱵᱩᱡᱷᱟᱹᱣ ᱠᱟᱛᱮ ᱚᱪᱮᱛ ᱚᱜᱼᱟᱭ ᱾ ᱱᱚᱶᱟ ᱟᱡᱟᱨ ᱫᱚ ᱜᱤᱫᱽᱨᱟᱹ ᱟᱭᱚ ᱠᱟᱛᱮ ᱖ ᱦᱟᱯᱛᱟ ᱵᱷᱤᱛᱤᱨ ᱨᱮ ᱦᱩᱭ ᱫᱟᱲᱮᱭᱟᱜᱼᱟ ᱾

ᱚᱡᱮ

ᱱᱚᱝᱠᱟ ᱢᱟᱭᱟᱢ ᱞᱤᱸᱡᱤᱜ ᱨᱮᱱᱟᱜ ᱚᱡᱮ ᱫᱚ ᱦᱩᱭᱩᱜ ᱠᱟᱱᱟ, ᱜᱤᱫᱽᱨᱟᱹ ᱟᱬᱜᱚᱭᱮᱱ ᱛᱟᱭᱚᱢ ᱡᱟᱱᱟᱢᱚᱜ ᱫᱩᱣᱟᱹᱨ ᱵᱮᱥ ᱞᱮᱠᱟ ᱵᱟᱝ ᱵᱤᱲᱟᱹᱣ ᱨᱩᱣᱟᱹᱲᱚᱜ ( uterine atony),  ᱵᱟᱦᱟ (placenta) ᱵᱟᱝ ᱚᱰᱚᱠ ᱪᱟᱵᱟᱜ, ᱜᱩᱨᱵᱷᱤᱱ ᱛᱷᱟᱹᱭᱞᱟᱹᱜ ᱚᱲᱮᱡᱚᱜ ᱟᱨ ᱢᱟᱭᱟᱢ ᱵᱟᱝ ᱛᱚᱞᱚᱜ ᱮᱢᱟᱱᱟᱜ ᱠᱟᱨᱚᱱ ᱛᱮ ᱢᱟᱭᱟᱢ ᱞᱤᱸᱡᱜᱼᱟ ᱾ ᱵᱟᱹᱲᱛᱤ ᱠᱟᱛᱮ ᱟᱱᱤᱢᱤᱭᱟ, ᱮᱥᱤᱭᱟ ᱨᱤᱱ ᱦᱚᱲ, ᱟᱹᱰᱤᱜᱟᱱ ᱜᱤᱫᱽᱨᱟᱹ ᱡᱟᱱᱟᱢ, ᱢᱚᱴᱟ ᱦᱚᱲᱢᱚ ᱟᱨ ᱔᱐ ᱵᱚᱪᱷᱚᱨ ᱵᱚᱭᱚᱥ ᱛᱟᱭᱚᱢ ᱜᱤᱫᱽᱨᱟᱹ ᱡᱟᱱᱟᱢ ᱮᱢᱟᱱ ᱠᱚ ᱠᱷᱟᱱ ᱢᱟᱭᱟᱢ ᱞᱤᱸᱡᱤᱜ ᱨᱮᱱᱟᱜ ᱮᱴᱠᱮᱴᱚᱬᱮ ᱥᱟᱢᱟᱝᱚᱜᱼᱟ ᱾ ᱥᱤᱡᱚᱨᱤᱭᱟᱱ ᱚᱯᱨᱮᱥᱚᱱ ᱛᱟᱭᱚᱢ, ᱞᱮᱵᱚᱨ ᱞᱟᱹᱜᱤᱫ ᱨᱟᱱ ᱠᱚ ᱮᱢ ᱠᱟᱭ ᱠᱷᱟᱱ ᱟᱨ ᱮᱯᱤᱥᱤᱭᱚᱴᱚᱢᱤ ᱚᱯᱨᱮᱥᱚᱱ ᱦᱩᱭ ᱟᱠᱟᱱ ᱠᱷᱟᱱ ᱢᱟᱭᱟᱢ ᱞᱤᱸᱡᱤᱜ ᱨᱮᱱᱟᱜ ᱦᱤᱫᱤᱡ ᱛᱟᱦᱮᱸᱱᱟ ᱾

ᱟᱡᱟᱨ ᱫᱟᱨᱟᱢ ᱨᱩᱣᱟᱹᱲ
ᱵᱟᱰᱟᱭ ᱟᱠᱟᱱᱟᱜ ᱮᱴᱠᱮᱴᱚᱬᱮ ᱵᱟᱭ ᱦᱩᱭ ᱚᱪᱚᱭ ᱨᱮᱟᱜ ᱠᱚ ᱨᱤᱠᱟᱹᱭᱟ ᱟᱨ ᱜᱤᱫᱽᱨᱟᱹ ᱟᱬᱜᱚᱭᱮᱱ ᱛᱟᱭᱚᱢ ᱩᱥᱟᱹᱨᱟ ᱚᱠᱥᱤᱴᱚᱥᱤᱱ (Oxytocin) ᱮᱢ ᱠᱟᱛᱮ ᱡᱟᱱᱟᱢ ᱫᱩᱣᱟᱹᱨ ᱵᱮᱥ ᱞᱮᱠᱟ ᱵᱷᱤᱲᱟᱹᱣ ᱚᱪᱚᱭ ᱨᱮᱭᱟᱜ ᱠᱚ ᱨᱤᱠᱟᱹᱭᱟ ᱾ ᱡᱟᱦᱟᱱ ᱮᱴᱠᱮᱴᱚᱬᱮ ᱛᱟᱦᱮᱸᱱ ᱠᱷᱟᱱ ᱚᱠᱥᱤᱴᱚᱥᱤᱱ ᱵᱚᱫᱚᱞ ᱛᱮ ᱢᱤᱥᱚᱯᱨᱚᱥᱛᱚᱞ (Misoprostol) ᱠᱚ ᱮᱢᱟ ᱠᱚᱣᱟ ᱾ ᱥᱤᱨᱛᱮᱭᱟᱜ ᱞᱮᱸᱫᱟᱜ ᱡᱟᱭ, ᱢᱟᱭᱟᱢ ᱴᱨᱟᱱᱥᱯᱷᱭᱩᱡᱚᱱ ᱟᱨ ᱮᱨᱚᱜᱚᱴᱟᱢᱤᱱ ᱨᱟᱱ ᱮᱢ ᱠᱟᱛᱮ ᱫᱚ ᱩᱥᱟᱹᱨᱟ ᱵᱷᱤᱲᱟᱹᱣ ᱚᱪᱚ ᱜᱟᱱᱚᱜᱼᱟ ᱾  ᱡᱟᱦᱟᱸᱱ ᱨᱟᱱ ᱠᱚ ᱵᱟᱭ ᱠᱟᱹᱢᱤ ᱠᱷᱟᱱ ᱛᱤ ᱛᱮ ᱞᱤᱱ ᱠᱟᱛᱮ ᱫᱩᱣᱟᱹᱨ ᱞᱤᱱ ᱞᱮᱠᱷᱟᱱ ᱢᱟᱭᱟᱢ ᱞᱤᱸᱡᱤ ᱛᱷᱤᱨᱩᱜᱼᱟ ᱾ ᱞᱟᱡ ᱮᱢ ᱞᱤᱱ ᱫᱚᱦᱚ ᱞᱮᱠᱷᱟᱱ ᱟᱣᱚᱨᱴᱟ ᱦᱚᱸ ᱞᱤᱱᱩᱜᱼᱟ ᱾  ᱮᱴᱟᱜ ᱥᱩᱵᱤᱫᱷᱟ ᱵᱟᱝᱢᱟ ᱚᱯᱚᱨᱮᱥᱚᱱ ᱦᱩᱭᱩᱜ ᱦᱟᱹᱵᱤᱡ ᱱᱚᱱ-ᱱᱤᱣᱢᱟᱴᱤᱠ ᱟᱱᱴᱤ-ᱥᱚᱠ ᱜᱟᱨᱢᱮᱸᱴ (non pneumatic anti shock garment) ᱵᱮᱵᱷᱟᱨ ᱞᱟᱹᱜᱤᱫ ᱡᱮᱜᱮᱛ ᱦᱚᱲᱢᱚ ᱥᱟᱶᱟᱨ ᱜᱟᱶᱛᱟ (WHO) ᱦᱚᱛᱮ ᱛᱮ ᱠᱚ ᱪᱤᱨᱜᱟᱹᱞ ᱟᱠᱟᱫᱼᱟ ᱾ 

ᱫᱤᱥᱚᱢ ᱨᱮ ᱦᱟᱱᱟᱥ
ᱞᱟᱦᱟᱱᱛᱤ ᱫᱤᱥᱚᱢ ᱠᱚᱨᱮ ᱫᱚ ᱑ᱹ᱒% ᱜᱟᱱ ᱜᱤᱫᱽᱨᱟᱹ ᱟᱬᱜᱚ ᱠᱟᱛᱮ ᱯᱤᱹᱯᱤᱹᱮᱪ ᱧᱟᱢᱮᱫ ᱠᱚᱣᱟ ᱟᱨ ᱚᱱᱟ ᱢᱩᱸᱫᱽ ᱠᱷᱚᱱ ᱓% ᱮᱸᱜᱟᱛ ᱫᱚ ᱠᱚ ᱜᱩᱡᱩᱜ ᱠᱟᱱᱟ ᱾ ᱱᱚᱣᱟ ᱛᱮ ᱚᱛᱮᱛ ᱨᱮ ᱥᱮᱨᱢᱟᱠᱮ ᱔᱔,᱐᱐᱐ ᱠᱷᱚᱱ ᱘᱖,᱐᱐᱐ ᱜᱟᱱ ᱦᱚᱲ ᱠᱚ ᱜᱩᱡᱩᱜ ᱠᱟᱱᱟ ᱱᱚᱝᱠᱟ ᱯᱮᱨᱮᱡ ᱦᱚᱲᱢᱚ ᱛᱟᱭᱚᱢ ᱾ ᱜᱤᱫᱽᱨᱟᱹ ᱟᱬᱜᱚᱭᱮᱱ ᱛᱟᱭᱚᱢ ᱢᱟᱭᱟᱢ ᱞᱤᱸᱡᱤᱜ ᱠᱷᱟᱹᱛᱤᱨ ᱟᱢᱮᱨᱤᱠᱟ ᱨᱮ ᱥᱩᱨᱥᱩᱯᱩᱨ ᱑᱐᱐,᱐᱐᱐ ᱠᱷᱚᱱ ᱐ᱹ᱔% ᱮᱸᱜᱟᱛ ᱠᱚ ᱩᱡᱩᱜ ᱠᱟᱱᱟ, ᱟᱯᱷᱨᱤᱠᱟ ᱨᱮ ᱑᱐᱐,᱐᱐᱐ ᱮᱜᱟᱛ ᱠᱷᱚᱱ ᱑᱕᱐ ᱜᱚᱴᱟᱝ ᱫᱚ ᱱᱚᱝᱠᱟᱱ ᱦᱟᱱᱟᱥ ᱛᱮ ᱠᱚ ᱜᱩᱡᱩᱜ ᱠᱟᱱᱟ ᱾ ᱟᱢᱮᱨᱤᱠᱟ ᱨᱮ ᱑᱘᱐᱐ ᱥᱟᱭᱥᱟᱹᱦᱤᱛ ᱛᱮ ᱫᱚ ᱟᱹᱰᱤ ᱜᱟᱱ ᱜᱮ ᱠᱚᱢ ᱟᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱛᱤᱠᱪᱷᱟᱹ ᱥᱟᱬᱮᱥ
ᱛᱷᱚᱠ:ᱛᱤᱨᱞᱟᱹ ᱦᱚᱲᱢᱚᱥᱟᱶᱟᱨ ᱥᱟᱯᱟᱲᱟᱣ ᱒᱐᱑᱙